stanford-oval/wikipedia huggingface dataset:
Dragiša Binić

| Henkilötiedot |
| --- | --- | --- |
Syntymäaika: 20. lokakuuta 1961 (ikä 62)
Syntymäpaikka: Kruševac, Serbia
Kansalaisuus:  Serbia
Pelipaikka: Hyökkääjä
Pituus: 185 cm
Seurat
| Vuodet | Seura | O (M) |
| 1980-1983 1983-1987 1987-1988 1988-1989 1989-1990 1990-1991 1991-1993 1993-1994 1994 1995 | Napredak Kruševac Radnički Niš Red Star Belgrade Stade Brestois Levante Red Star Belgrade Slavia Praga APOEL Nagoya Grampus Eight Tosu Futures |  |
Maajoukkue
| 1990–1991 | Jugoslavia | 3 (1) |
Dragiša Binić (s. 20. lokakuuta 1961 Kruševac) on serbialainen entinen jalkapalloilija.
Jalkapallomaajoukkue

Binić debytoi Jugoslavian maajoukkueessa 1990. Hän on pelannut kolme maaottelua ja tehnyt niissä yhden maalin.
Edrofoni

| --- | --- |

Edrofoni
Systemaattinen (IUPAC) nimi
N-etyyli-3-hydroksi-N,N-dimetyylibentseeniaminium
Tunnisteet
CAS-numero: 116-38-1
ATC-koodi:  ?
PubChem CID: 8307
DrugBank: APRD00944
Kemialliset tiedot
Kaava: C10H16NO+
Moolimassa: 166,24 g/mol
SMILES: Etsi tietokannasta: eMolecules, PubChem
Farmakokineettiset tiedot
Hyötyosuus:  ?
Metabolia:  ?
Puoliintumisaika:  ?
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa:  ?
Edrofoni on antikoliiniesteraasi-inhibiittori ja toimii siten parasympatomimeettinä. Edrofoni ei muiden ryhmän aineiden tavoin ole karbamaattijohdannainen. Edrofonin vaikutus kestää vain muutaman minuutin, koska se irtoaa entsyymistä hyvin nopeasti. Edrofoni kiinnittyy neostigmiinin tavoin entsyymin anioniosaan, mutta vain löyhästi vetysillan välityksellä esteriosan histidiinin imidatsolityppeen. Lääkkeen kauppanimiä ovat Tensilon, Enlon ja Reversol.
Aine esiintyy useimmiten kloridimuotonaan (edrofoniumkloridi).
Edrofonia on käytetty lihasheikkoutta aiheuttavan myasthenia gravis -sairauden diagnostiikassa (ns. tensilon-testi). Edrofoni ei tällä hetkellä ole saatavissa Suomessa.
Aiheesta muualla

ChemSpider: Edrofoni (8006) (Arkistoitu – Internet Archive) (englanniksi)
Kyoto Encyclopedia of Genes and Genomes (KEGG): Edrofoni (D00994) (englanniksi)
ChEMBL: Edrofoni (CHEMBL1128) (englanniksi)
UNII: Edrofoni (QO611KSM5P) (Arkistoitu – Internet Archive) (englanniksi)
Ekhemos

Ekhemos (m.kreik. Ἔχεμος, lat. Echemus) oli kreikkalaisessa mytologiassa Arkadian kuningas, joka seurasi kuninkaana Lykurgosta tämän suvun sammuttua. Ekhemos oli Airopoksen poika ja Kefeuksen lapsenlapsi, ja hän meni naimisiin Timandran, Ledan ja Tyndareuksen tyttären kanssa.
Ekhemoksen hallitusaikana doorilaiset hyökkäsivät Peloponneksokselle. Heidän johtajansa Hyllos, Herakleen poika haastoi vastustajansa kaksinkamppailuun, jonka lopputuloksen mukaan joko maa luovutettaisiin herakleideille tai sitten nämä pidättäytyisivät hyökkäämästä uudelleen joko seuraavaan viiteenkymmeneen tai sataan vuoteen. Ekhemos otti haasteen vastaan ja löi Hylloksen pakottaen herakleidit siten peräytymään.
Edwardsin lentotukikohta

Lentotukikohta ilmakuvassa.
Edwards Air Force Base (IATA: EDW, ICAO: KEDW, FAA LID: EDW) on Yhdysvaltain ilmavoimien lentotukikohta Mojaven aavikolla Kaliforniassa.
Tukikohta sijaitsee Kernin ja Los Angelesin piirikuntien rajalla Antelope Valleyssa. Tukikohdassa sijaitsee Yhdysvaltain ilmavoimien tutkimusta ja koelentoja suorittava Air Force Flight Test Center (AFFTC), 412th Test Wing ja ilmavoimien koelentokoulu United States Air Force Test Pilot School. 
Tukikohta oli avaruussukkuloiden varalaskupaikka. NASAn tutkimuskeskus Dryden Flight Research Center sijaitsee tukikohdan alueella.
Chuck Yeager rikkoi äänivallin Bell X-1 -koneella tukikohdan alueella. Myös X-15-rakettilentokonetta on koelennetty tukikohdassa. Avaruussukkula suoritti myös ensimmäisen laskeutumisensa tukikohtaan.
Edwards on ollut ilmavoimien tukikohta vuodesta 1933 nimellä Muroc Army Air Field. 8. joulukuuta 1949 tukikohta nimettiin koelentäjä Glen Edwardsin muistoksi Edwards Air Force Baseksi. Edwards kuoli tukikohdassa puolitoista vuotta aiemmin testatessaan ”lentävää siipeä” Northrop YB-49:ää.
Aiheesta muualla

Wikimedia Commonsissa on kuvia tai muita tiedostoja aiheesta .
Edwards Air Force Base, virallinen sivusto
Edwards Air Force Base GlobalSecurity.orgissa
Nasan Dryden Flight Research Center – videoita ja valokuvia testeistä (Arkistoitu – Internet Archive)
Edwardsin lentotukikohta (Form 5010 PDF) (englanniksi)
Edvaldo Oliveira Chaves

| Henkilötiedot |
| --- | --- | --- |
Koko nimi: Edvaldo Oliveira Chaves
Syntymäaika: 4. elokuuta 1958 (ikä 66)
Syntymäpaikka: Rio de Janeiro, Brasilia
Kansalaisuus:  Brasilia
Pelipaikka: Keskikenttäpelaaja
Pituus: 172 cm
Seurat
| Vuodet | Seura | O (M) |
| 1977-1984 1985-1988 1988-1989 1989-1990 1991-1992 1993 1994 | Santos São Paulo Strasbourg Guarani Fujita Industries Nagoya Grampus Eight Internacional |  |
Maajoukkue
| 1980–1987 | Brasilia | 7 (0) |
Edvaldo Oliveira Chaves (s. 4. elokuuta 1958 Rio de Janeiro) on brasilialainen entinen jalkapalloilija.
Jalkapallomaajoukkue

Pita debytoi Brasilian maajoukkueessa 1980. Hän on pelannut seitsemän maaottelua.
Elektra (okeanidi)

Elektra (m.kreik. Ἠλέκτρα) oli kreikkalaisessa mytologiassa okeanidi, Okeanoksen ja Tethyksen tytär. Hän oli Thaumaan puoliso, ja synnytti tälle Iriksen ja harpyijat.
Erityiskunta

Erityiskunta on aiemmin Suomessa käytössä ollut kunnan tapainen hallinnollinen toimija, joka huolehti vain tietyistä tehtävistä. Erityiskuntiin sovellettiin vain tällaisia kuntia koskeneita kunnallislain säännöksiä. Erityiskuntia olivat kuntainliitto, epäitsenäinen kauppala (ainoa tällainen oli itsenäisyyden aikana Ikaalinen), taajaväkinen yhdyskunta ja kunnallispiiri. Kunnallispiirejä ei kuitenkaan perustettu lainkaan, vaikka se vuoden 1948 kunnallislain mukaan olisi ollut mahdollista. Oikeuskäytännössä myös manttaalikuntaa pidettiin erityiskuntana.
Erityiskuntien ohella Suomessa oli maalaiskuntia, kaupunkeja ja kauppaloita.
Elejas

Elejas on miehen etunimi. Se on Eliaksen rinnakkaismuoto, joka sisältyy professori Pekka Sammallahden laatimaan pohjoissaamelaiseen nimipäiväkalenteriin. Elejaksen ja Eliaksen nimipäivä on 9. huhtikuuta.
Digi- ja väestötietoviraston mukaan Suomessa on vuoteen 2022 mennessä tilastoitu alle viisi Elejas-nimistä miestä.
Eija Suneli

Eija Suneli on suomalainen kuvataiteilija.
Suneli aloitti uransa taidemaalarina, mutta kiinnostui kierrätys- ja luonnonmateriaaleista ja sen kautta kolmiulotteisesta taiteen tekemisestä. Ensimmäisenä materiaalina toimi paju, mutta terveydellisistä syistä Suneli siirtyi käyttämään rautalankaa, joka mahdollistaa graafisen ja viivamaisen jäljen.  Sunelin materiaaliksi kelpaa kuitenkin mikä tahansa ja hän nimittää itseään ”löytäretkeilijäksi”.
Suneli opiskeli Kankaanpään taidekoulussa vuosina 1968-1970.
Sunelin puoliso on kuvataiteilija Reijo Paavilainen.
Aiheesta muualla

Eija Suneli taidelainaamon kuukauden taiteilija Raumalainen 2014
Devious Maids

| Devious Maids |
| --- | --- |
 sarjan alkutunnus
Tyyli:  draamakomedia
Kestoaika:  43 min
Luoja(t):  Marc Cherry
Pääosissa:  Ana Ortiz Dania Ramirez Roselyn Sánchez Judy Reyes Edy Ganem Rebecca Wisocky Tom Irwin Brianna Brown Brett Cullen Mariana Klaveno Grant Show Drew Van Acker Wolé Parks Susan Lucci
Alkuperämaa:   Yhdysvallat
Alkuperäiskieli:  englanti
Verkko:   Lifetime  Liv
Esitetty:  23. kesäkuuta 2013 –   8. elokuuta 2016
Tuotantokausia:  4
Jaksoja:  49
Ikäraja:  
Tuotanto
Vastaava(t) tuottaja(t):  Marc Cherry Eva Longoria Paul McGuigan Sabrina Wind John Mass David Lonner Larry Shuman Paul Presburger Michael Garcia
Säveltäjä(t):  Edward Shearmur
Tuotantoyhtiö(t):  ABC Studios Cherry/Wind Productions Televisa Internacional
Aiheesta muualla
IMDb 
Devious Maids on yhdysvaltalainen draamasarja, jonka ensimmäinen jakso esitettiin Yhdysvalloissa Lifetime-kanavalla 23. kesäkuuta 2013. Sarjan päähenkilöitä ovat Beverly Hillsin kartanoissa työskentelevät latinoamerikkalaiset kodinhoitajat. Sarja käynnistyy, kun yksi kodinhoitaja murhataan.
Sarjan on luonut aiemmin Täydellisiä naisia tehnyt Marc Cherry, ja sarjat sisältävätkin useita yhtymäkohtia. Sarjan tuottajana toimii Täydellisissä naisissa näytellyt Eva Longoria, ja useat näyttelijät esiintyvät molemmissa sarjoissa. Esimerkiksi Richard Burgi, Andrea Parker, Jolie Jenkins, Patrika Darbo, Dakin Matthews ja Liz Torres vierailevat myös Cherryn uudessa sarjassa.
Sarjaa tehtiin neljä tuotantokautta. Suomessa sarjan esitys alkoi valtakunnallisesti Livillä 17. marraskuuta 2014. Aiemmin sarjaa on esitetty maksukanava Nelonen Primellä.
Juoni

Sarjan aloitusjaksossa Powellin perheen sisäkkö Flora Hernandez murhataan. Henkirikoksesta syytetään professori Marisol Suarezin (Ana Ortiz) poikaa, joten hän soluttautuu kodinhoitajaksi naapurustoon, ottaa salanimen Marisol Duarte ja alkaa tutkia tapausta. Sarjan muita kodinhoitajia ovat meksikolainen Rosie (Dania Ramirez), puertoricolainen Carmen (Roselyn Sánchez) sekä Zoila Diaz (Judy Reyes) ja hänen tyttärensä Valentina (Edy Ganem). Naiset työskentelevät rikkaissa perheissä ja taistelevat samalla yksityiselämiensä ongelmien kanssa.
Toisella kaudella Flora Hernandezin murha on selvitetty. Kauden mysteerinä on naapurustoon muuttanut uusi sisäkkö Opal Sinclair (Joanna P. Adler)
Päähenkilöt

Musta tausta tarkoittaa, että henkilö esiintyi tuotantokaudella pääosassa ja harmaa tausta sivuosassa. Valkoinen tausta tarkoittaa, että henkilö ei esiintynyt tuotantokaudella.
| Näyttelijä | Roolihahmo | Esiintyy> 1 | Esiintyy> 2 | Esiintyy> 3 |
| --- | --- | --- | --- | --- |
| Ana Ortiz | Marisol Deering (Suarez/Duarte) |  |  |  |
| Dania Ramirez | Rosie Westmore (Falta) |  |  |  |
| Roselyn Sánchez | Carmen Luna |  |  |  |
| Judy Reyes | Zoila Diaz |  |  |  |
| Edy Ganem | Valentina Diaz |  |  |  |
| Rebecca Wisocky | Evelyn Powell |  |  |  |
| Tom Irwin | Adrian Powell |  |  |  |
| Grant Show | Spence Westmore |  |  |  |
| Drew Van Acker | Remi Delatour |  |  |  |
| Susan Lucci | Genevieve Delatour (syntyjään Eunice Mudge) |  |  |  |
| Mariana Klaveno | Peri Westmore |  |  |  |
| Brianna Brown | Taylor Stappord |  |  |  |
| Brett Cullen | Michael Stappord |  |  |  |
| Wolé Parks | Sam Alexander |  |  |  |
| Mark Deklin | Nicholas Deering |  |  |  |
| Joanna P. Adler | Opal Sinclair |  |  |  |
| Dominic Adams | Tony Bishara (oikea nimi Amir Hassan) |  |  |  |
| Colin Woodell | Ethan Sinclair |  |  |  |
| Gilles Marini | Sebastien |  |  |  |
Aiheesta muualla

Devious Maids Internet Movie Databasessa (englanniksi)
Sarjan viralliset kotisivut (englanniksi)
Elmo Heinonen

Elmo Heinonen (s. 2. huhtikuuta 1997 Salo) on suomalainen jalkapalloilija. Hän edustaa Ykkösessä pelaavaa Turun Palloseuraa. Heinonen siirtyi Veikkausliigassa pelaavaan espoolaiseen Honkaan Salon Palloilijoista elokuussa 2019. Hän pelasi ensimmäisellä veikkausliigakaudellaan Hongassa yhden ottelun ja toisella seitsemän. Kesken kauden 2020 hän siirtyi lainalle Turun Palloseuraan, jossa hän pääsi vaihtopelaajana kentälle kolmessa veikkausliigaottelussa ja yhdessä liigakarsintaottelussa. Hän jatkaa lainalla Ykköseen pudonneessa TPS:ssä kaudella 2021. Heinonen on oikeajalkainen pelaaja ja pelipaikaltaan keskushyökkääjä.
Elmo Jankari

| Elmo Jankari |
| --- | --- |

Henkilötiedot
Syntynyt: 13. lokakuuta 1992 (ikä 31) Turku, Suomi
Kansalaisuus:   Suomi
Uran tiedot
Laji:  kenttäratsastus
Seura:  Turun Ratsastajat ry
Valmentaja:  Frank Ostholt
Saavutukset
Voitot:  nuorten EM-kulta 2013
 Tietolaatikko päivitetty 15. huhtikuuta 2021 
Elmo Jankari (s. 13. lokakuuta 1992 Turku) on suomalainen kenttäratsastaja. Jankari kilpailee Duchess Desirée -nimisellä oldenburginhevostammalla.
Jankari saavutti vuonna 2013 nuorten EM-kultaa Jardysta Ranskasta. Hän on osallistunut sekä MM- että EM-kilpailuihin kerran. Vuonna 2016 Jankari kilpaili Rio de Janeiron kesäolympialaisissa ja sijoittui 31:nneksi.
Jankarin avopuoliso Sanna Siltakorpi on myös kenttäratsastaja, ja heillä on yhdessä ratsastustalli Siltakorpi-Jankari Eventing. Heidän valmentajanaan toimii kenttäratsastuksen olympiavoittaja Frank Ostholt. Pariskunta asui vuosien ajan Saksassa, Warendorfissa, mutta he muuttivat Suomeen vuonna 2020.
Devin Setoguchi

| Devin Setoguchi |
| --- | --- |

Henkilötiedot
Syntynyt: 1. tammikuuta 1987 (ikä 37) Taber, Alberta, Kanada
Kansalaisuus:   Kanada
Jääkiekkoilija
Pelipaikka:  oikea laitahyökkääjä
Maila:  oikea
Pituus:  183 cm
Paino:  93 kg
Pelinumero:  10
Pelaajaura
Pääsarjaura:  2007–2018
Seurat:  San Jose Sharks (NHL)  Worcester Sharks (AHL)  Minnesota Wild (NHL)  Ontario Reign (ECHL)  Winnipeg Jets (NHL)  Calgary Flames (NHL)  Adirondack Flames (AHL) HC Davos (NLA)   Los Angeles Kings (NHL)  Adler Mannheim (DEL)
NHL-varaus:  8. varaus, 2005 San Jose Sharks
Devin Charlie Kenichi Setoguchi (s. 1. tammikuuta 1987 Taber, Alberta) on uransa lopettanut kanadalainen jääkiekkoilija, pelipaikaltaan oikea laitahyökkääjä. Setoguchi pelasi urallaan yli 500 NHL-ottelua.
Ura > Juniorivuodet

Ennen ammattilaisuraansa Setoguchi pelasi vuodet 2003–2007 WHL-junioriliigassa. Kaudesta 2003–2004 kauteen 2005–2006 hän edusti Saskatoon Bladesiä ja kauden 2006–2007 Prince George Cougarsia. Hän siirtyi Cougarsiin lokakuun 2006 pelaajakaupassa, jossa Bladesiin siirtyivät puolustaja Stefan Elliott ja ensimmäisen kierroksen varausvuoro WHL Bantam Draftissa.
Kausina 2005–2006 ja 2006–2006 Setoguchi oli joukkueidensa paras pistemies ja maalintekijä. Eniten pisteitä hän teki kaudella 2005–2006, jolla hän teki 65:ssä WHL:n runkosarjaottelussa 83 tehopistettä, 36 maalia ja 47 syöttöpistettä. Hän sijoittui tuolla kaudella liigan pistepörssin seitsemänneksi. Yhteensä hän teki neljän WHL-kauden aikana 243 tehopistettä, 118 maalia ja 125 syöttöpistettä, 255:ssä runkosarjaottelussa ja 34 tehopistettä, 19 maalia ja 15 syöttöpistettä, 29:ssä pudotuspeliottelussa.
Ura > NHL-ura

San Jose Sharks varasi Setoguchin numerolla kahdeksan NHL:n varaustilaisuuden 2005 ensimmäisellä kierroksella. Hän aloitti ammattilaisuransa kaksi vuotta myöhemmin, jolloin hän pelasi ensimmäisen NHL-ottelunsa 29. lokakuuta 2007 Sharksin kohdatessa vierasottelussa Dallas Starsin. Hän teki tuossa ottelussa, jonka Sharks voitti 4–2, kaksi maalia ja tuli valituksi ottelun ykköstähdeksi. Yhteensä hän pelasi tulokaskaudellaan, kaudella 2007–2008, 44 NHL:n runkosarjaottelua, joissa hän teki 17 tehopistettä, 11 maalia ja kuusi syöttöpistettä, ja yhdeksän pudotuspeliottelua, joissa hän teki maalin ja antoi yhden maalisyötön. Hän pelasi tuolla kaudella myös 23 ottelua San Josen farmijoukkueessa Worcester Sharksissa AHL-liigassa.
Myöhempinä vuosinaan San Jose Sharksissa hän menestyi tilastojen valossa parhaiten kaudella 2008–2009, jolla hän oli joukkueensa toiseksi eniten maaleja ja kolmanneksi eniten pisteitä tehnyt pelaaja tehtyään 31 maalia ja 34 syöttöpistettä, yhteensä 65 tehopistettä, 81:ssä runkosarjaottelussa. 24. kesäkuuta 2011, neljän Sharksissa pelatun kauden jälkeen, hän siirtyi Minnesota Wildiin osana pelaajakauppaa, jossa Wild sai hänen lisäkseen hyökkääjä Charlie Coylen pelaajaoikeudet ja Sharksin ensimmäisen kierroksen varausvuoron NHL:n varaustilaisuudessa 2011, ja jossa Sharks sai vaihdossa puolustaja Brent Burnsin ja Wildin toisen kierroksen varausvuoron NHL:n varaustilaisuudessa 2012. Vain vuorokausi ennen siirtoa Setoguchi oli tehnyt Sharksin kanssa kolmivuotisen jatkosopimuksen.
5.heinäkuuta 2013 Minnesota Wild kauppasi Setoguchin Winnipeg Jetsiin vaihdossa toisen kierroksen varausoikeuteen NHL:n varaustilaisuudessa 2014.
Tausta

Setoguchi varttui maatilalla Taberin pikkukaupungissa Albertan provinssissa. Hänellä on isänsä puolelta japanilaiset sukujuuret.
Devin Setoguchi vuonna 2009 San Jose Sharksissa.
Elmo Noel Joseph Perera

Elmo Noel Joseph Perera (4. joulukuuta 1932 Madampe – 9. huhtikuuta 2015) oli srilankalainen roomalaiskatolinen piispa. Hänet vihittiin papiksi 21. joulukuuta 1960 ja nimitettiin Gallen hiippakunnan vihkipiispaksi sekä Gadiaufalan titulaaripiispaksi 17. joulukuuta 1992. Piispaksi vihkiminen seurasi 6. tammikuuta 1993. Pääkonsekraattorina toimi paavi Johannes Paavali II, jota avustivat Giovanni Battista Re ja Justin Francis Rigali.
1. kesäkuuta 1995 Perera sai nimityksen Gallen piispaksi, jona hän toimi, kunnes erosi tehtävistään 11. lokakuuta 2004.
ETIM-standardi

ETIM-standardi on kansainvälinen de facto teollisuusstandardi, joka määrittelee sen, miten sähkö-, LVI- ja rakennusalan tuotteiden tekniset ominaisuudet tulee ilmoittaa ja välittää koko toimitusketjussa yhdenmukaisella tavalla. ETIM tulee alun perin sanoista European Technical Information Model. ETIM-standardia ylläpitää ja kehittää kansainvälinen ETIM International -järjestö, jonka jäseniä ovat 20 kansallista ETIM-järjestöä. Suomessa ETIM-standardin käyttöä kehittää ja edistää ETIM Suomi -yhteisö.
Rakenne

ETIM sisältää noin 5000 erilaista ETIM-luokkaa (=ETIM-class), joista kussakin on määritelty, mitä teknisiä ominaisuuksia (= ETIM feature) kyseiseen luokkaan kuuluvista tuotteista tulisi ilmoittaa ja millaisia teknisiä arvoja (=ETIM value) näille ominaisuuksille voi antaa.
ETIM-luokat, -ominaisuudet ja -arvot on yksilöity koodeilla, joihin on liitetty erikieliset käännökset.
Esimerkiksi ETIM-luokan EC001743 suomenkielinen nimi on Ripustusvalaisin. Tähän ETIM-luokkaan soveltuvista tuotteista valmistajan tulisi ilmoittaa 79 erilaista teknistä ominaisuutta, joista yksi on EF002423, jonka suomenkielinen nimi on Valonlähteen tyyppi. Sille voi antaa 17 erilaista vaihtoehtoista arvoa, joista yksi EV011514 on LED, vaihdettava.
ETIMin rakennetta ja termien käännöksiä ylläpidetään Classification Management Tool (CMT) -sivustolla, josta vastaa ETIM International.
ETIM ei ole tuotetietokanta

ETIM ei ole tuotetietokanta eikä se sisällä varsinaisia tuotteita. Erilaiset tuotetietopalvelut, tukkujen verkkokaupat ym. sovellukset voivat hyödyntää ETIMin mukaista rakennetta ja niihin sisältyvät hakutoiminnot voivat perustua ETIMin mukaisesti ilmoitettuihin tuotteiden teknisiin tietoihin.
Esimerkiksi Sähkönumerot.fi-palvelussa tuotteiden tekniset ominaisuudet esitetään ETIM-standardin mukaisessa muodossa ja standardin mukaista rakennetta hyödynnetään myös palvelun hakutoiminnoissa.  Samoin useiden suomalaisten sähkötukkuliikkeiden sekä valmistajien ja maahantuojien verkkopalveluissa hyödynnetään ETIM-standardia.
Viralliset standardit vs. ETIM

ETIM ei korvaa tai kilpaile ISO-, SFS- tai EN-standardien kanssa. ETIM tarjoaa toimivan, käytännöllisen tavan välittää tietoa siitä, miten tuote täyttää sille virallisissa standardeissa asetetut vaatimukset.
Esimerkiksi EC003251 Energiakaapeli >= 1 kV, kiinteä asennus -luokan teknisistä ominaisuuksista yksi on EF11577 Palokäyttäytyminen standardin EN 13501-6 mukaan. Ominaisuuden arvoksi kelpaa vain jokin EN-standardin mukaisesta kahdeksesta arvosta - Aca (=EV013527) , B1ca (=EV013517), B2ca, Cca, Dca jne.
ETIM sisältää vain tuotteiden tekniset tiedot

ETIM ei sisällä kaikkia tuotteen tietoja. Tuotenimien, -koodien, kuvien, logistiikka- ja hintatietojen välittämisessä käytetään Suomessa kiinteistö- ja rakentamisen aloilla tuotetietostandardia.
Aiheesta muualla

ETIM.fi
Sähkönumerot.fi
LVI-Info.fi: ETIM-standardi
Rakennustuotteitten ominaisuuspohjainen haku kehitteillä (Arkistoitu – Internet Archive)
KIRA-digi-hanke: Tuotetietokannat sähkö- ja LVI-alojen tarpeiden mukaisiksi
KIRA-digi-hanke: SURA-tiedot sähkösuunnittelijoiden käyttöön
Sähköteknisen Kaupan Liitto ry
Elmo Koivunen

Elmo Petteri Koivunen (s. 3. elokuuta 1994 Espoo) on suomalainen kilpakävelijä. Hän edustaa Esbo Idrottsföreningiä ja hänen valmentajanaan toimii Ursula Koivunen.
Kalevan kisoista Koivunen on saavuttanut hopeaa 20 kilometrin kävelystä vuosina 2016 ja 2018. Lisäksi hän on ollut mukana viestijuoksun SM-kilpailuissa voittamassa neljää kultaa (2015, 2016, 2017 ja 2018) sekä kahta hopeaa (2013, 2014)  3 × 3 000 metrin kävelyviestistä. Sisäratojen SM-kilpailuissa Koivunen on voittanut kultaa 5 000 metrin kävelyssä vuonna 2018.
Koivunen sijoittui 10 000 metrin kävelyssä 19:nneksi Rietin alle 20-vuotiaiden EM-kilpailuissa 2013.
Elmo Henriksson

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 10. maaliskuuta 2003 (ikä 21)
Syntymäpaikka: Kirkkonummi, Suomi
Pelipaikka: maalivahti
Pituus: 201 cm
Seura
Seura: Sporting Gijón (lainalla HJK:sta)
Junioriseurat
0000–2015: KyIF
2016–2020: HJK
Seurat
| Vuodet | Seura | O | (M) |
| 2020–2021 | Klubi 04 | 26 | (0) |
| 2021– | HJK | 4 | (0) |
| 2022–2023 | → IFK Mariehamn (laina) | 42 | (0) |
| 2024 | → Klubi 04 | 1 | (0) |
| 2024– | → Sporting Gijón (laina) | 0 | (0) |
Maajoukkue
| 2018 | Suomi U16 | 1 | (0) |
| 2021–2022 | Suomi U19 | 3 | (0) |
| 2023– | Suomi U21 | 2 | (0) |
 Seurajoukkueuran tilastot kattavat vain kansalliset sarjat, päivitetty 11. heinäkuuta 2024.  Maajoukkueuran tilastot päivitetty 13. helmikuuta 2024.
Elmo Henriksson (s. 10. maaliskuuta 2003 Kirkkonummi) on suomalainen jalkapalloilija, pelipaikaltaan maalivahti. Hän edustaa Espanjan Segunda Divisiónissa pelaavaa Sporting Gijónia, lainalla Helsingin Jalkapalloklubista.
Henriksson siirtyi Kyrkslätt IF:stä Helsingin Jalkapalloklubiin kaudeksi 2016. Hän pelasi ensimmäisen miesten sarjaottelunsa 3. marraskuuta 2020, kun HJK:n kakkosjoukkue Klubi 04 voitti Tampereen Ilveksen kakkosjoukkueen vierasottelussa 3–0. Henriksson teki kauden 2020 jälkeen HJK:n kanssa kolmevuotisen sopimuksen.
Kaudella 2021 Henriksson pelasi Klubi 04:ssä 25 Ykkösen ottelua. Klubi 04 putosi kauden päätteeksi Ykkösestä. Kaudeksi 2022 HJK lainasi Henrikssonin Veikkausliigaan IFK Mariehamniin. Hän pelasi ensimmäisen pääsarjaottelunsa 2. huhtikuuta 2022, kun IFK Mariehamn pelasi kotonaan maalittoman tasapelin FC Lahtea vastaan. Henriksson pelasi kauden aikana 18 liigaottelua. Kauden 2022 jälkeen Henriksson teki HJK:n kanssa kauden 2024 loppuun asti ulottuvan jatkosopimuksen. Samalla lainasopimusta IFK Mariehamnin kanssa jatkettiin kauden 2023 loppuun asti.
Henriksson debytoi HJK:n maalilla Veikkausliigassa ottelussa EIF:iä vastaan 4. toukokuuta 2024. Heinäkuussa 2024 Henriksson allekirjoitti kauden 2025 loppuun asti ulottuvan jatkosopimuksen HJK:n kanssa ja siirtyi vuoden mittaisella lainasopimuksella Espanjan Segunda Divisiónissa pelaavaan Sporting Gijóniin. Sopimuksen sisältyy myös osto-optio.
Henriksson valittiin mukaan Suomen A-maajoukkueen tammikuussa 2023 Portugalissa Ruotsia ja Viroa vastaan pelaamiin harjoitusotteluihin.
Erityisestävyys

Erityisestävyys on kriminaali- ja kontrollipoliittisten toimenpiteiden ajateltu (toivottu) vaikutus niiden kohteeksi joutuneeseen henkilöön. Esimerkiksi vankilaan joutunut ihminen pidättyisi vastaisuudessa sanktioidusta teosta. Samoin vankilan erityisestävyys perustuu siihen, että vankila eristää rikollisen potentiaalisista uhreistaan.
Erityisestävyys on ollut kriminaalipoliittisen keskustelun kestosuosikki. Siihen ei tämän päivän kriminaalipolitiikassa kuitenkaan juuri uskota; nykyään painotetaan enemmän kuntoutusta ja yhteiskuntaan integroimista, johon vankeus- tai valvonta-aikaa tulisi käyttää.[lähde? ]
Erityisestävyyden vastinpari on yleisestävyys.
Aiheesta muualla

Vankeinhoitolaitoksen kotisivut
Kriminaalihuoltolaitoksen kotisivut
Ekgoniini

| Ekgoniini |
| --- | --- |

Tunnisteet
IUPAC-nimi:  (1S,3S,4R,5R)-3-hydroksi-8-metyyli-8-atsabisyklo[3.2.1]oktaani-4-karboksyylihappo
CAS-numero:  481-37-8
PubChem CID:  91460 ja 40473221
SMILES:  CN1C2CCC1C(C(C2)O)C(=O)O
Ominaisuudet
Molekyylikaava:  C9H15NO3
Moolimassa:  185,22 g/mol
Sulamispiste:  198–199 °C
Tiheys:  1,293 g/cm3
Liukoisuus veteen:  veteen 178 g/l (25 °C)
Ekgoniini on alkaloidi ja YK:n huumausaineyleissopimuksessa määritelty huume.
Kokaiini on ekgoniinijohdannaisen bentsoyyliekgoniinin metyyliesteri.
Ekgoniini on tropaanialkaloidi jota esiintyy kokapensaan lehdissä, ja se on rakenteeltaan läheistä sukua kokaiinille.
Aiheesta muualla

DrugBank: Ecgonine (englanniksi)
Human Metabolome Database: Ecgonine (englanniksi)
Kyoto Encyclopedia of Genes and Genomes (KEGG): Ecgonine (englanniksi)
Dr. Duke's Phytochemical and Ethnobotanical Databases: Ecgonine (englanniksi)